recursal/SuperWikiNEXT-32B huggingface dataset:
**ڈاکٹرمنصورخوشتر** : (پیدائش 3 مارچ، 1986)- بھارت کی ریاست بہار، ضلع دربھنگہ کی ایک ادبی صحافی شخصیت جو اردو ادب اور صحافت کو بڑی ہی خوش مزاجی کے ساتھ انجام دینے والی شخصیتوں میں سے ایک مانے جاتے ہیں۔

بچپن اور تعلیم
--------------

اردو ادب میں یم اے اور فزیوتھیراپی میں ڈاکری۔ مگر اردو ادب اور صحافت سے بے لوث لگاؤ۔

ادبی اور صحافی سفر
------------------

انھوں نے صحافت 2000ءسے شروع کیا۔ سہ ماہی مجلہ (اُردو) **دربھنگہ ٹائمز** کی اشاعت2005 سے شروع کیا۔ ہندی اخبار ہندی اخبار، دربھنگہ خبر، اُردو اخبار دربھنگہ ٹائمس، پندرہ روزہ میں بھی خدمات انجام دئے۔ سماجی خدمات میں بھی بڑھ چڑھ کر حصہ لیتے آ رہے ہیں۔ کئی اداروں سے منسلک بھی اور سرپرست بھی۔ مثلاً، مسلم بیداری کارواں ،بہار، انجمن فروغِ اُردو،بہار، دانشور فورم بہار، انجمن فروغِ اُردو، دربھنگہ، اُردو جرنلسٹ ایسوسی ایشن، دربھنگہ اور ضلعی اوقاف کمیٹی، دربھنگہ

تصانیف
------

؛کتابیں(ترتیب) :

* لمعاتِ طرزی (2014)
* نثرنگارانِ دربھنگہ (2014)
* ماجرا دی اسٹوری(2014)

ادبی کارکردگیاں
---------------

شخصیات کے تحت جن لوگوں کا خصوصی گوشہ شائع کیا گیا ہے اُن میں علامہ اقبال، امیرشریعت اوّل، دوم، سوم، عبد العلیم آسی،مولانا ولی رحمان قاسمی، قاضی مجاہدالاسلام قاسمی، خالدسیف اللہ رحمانی، مولانا سمرقندی، عبد الصمد رحمانی، محمدسجاد، نواب میرعثمان، علی خاں بہادر، مولانا عبد الماجد دریابادی، چودھری خلیق الزماں، حکیم اجمل خان، مظہرامام، قاری صدیق احمد،اجتبیٰ حسین رضوی، حفیظ بنارسی، ڈاکٹرذاکرحسین،ماہرخیرآبادی، بدیع الزماں سحر، محمدسالم، قمرارعظم ہاشمی، مولانا محمدعلی جوہر، ڈاکٹرمختاراحمدانصاری، اویس احمددوراں، عبد المنان طرزی، مناظرعاشق ہرگانوی، مولانا مناظرحسن گیلانی، نادم بلخی، پروفیسرشکیل الرحمن، محمدرضوان قاسمی، شمیم فاروقی، سلطان اختر، نواب سلطان جہاں بیگم، مولاناسیدسلیمان ندوی، اشرف علی تھانوی،مولانااحمد رضاخاں بریلوی، مولانا حسین احمدمدنی، پروین شاکر، ابراہیم اشک کے علاوہ سیکڑوں لوگ شامل ہیں۔

موجودہ ذمہ داریاں
-----------------

* اخبار و رسائل میں تخلیقات کی اشاعت
* ایڈیشن انچارج : شخصیات
* انچارج : اسپیشل پیج
* زونل آفس انچارج : روزنامہ "قومی تنظیم" دربھنگہ (دربھنگہ زون)

ایوارڈس و اعزازات
-----------------

* صحافت ایوارد :سابق وزیرمملکت ڈاکٹرشکیل احمدکے ہاتھوں صحافت کا ایوارڈ - 2009
* امگاؤں میں منعقد عالمی کانفرنس میں عمر فرید ایوارڈ برائے صحافت - 2009
* سابق وزیر مملکت برائے ریل محکمہ لالو پرساد یادو کے ہاتھوں 25 ہزار روپیہ نقدانعام - 2009
* محکمہ ریل کے ذریعہ AC First Calss کا ریلوے پاس (ایک سال کے لیے)
* روزنامہ قومی تنظیم کے ذریعہ عمرفرید ایوارڈ - 2009
* ڈان باسکو اسکول ایوارڈ برائے صحافت - 2012
* حکومت ہند کے شعبئہ نشر و اشاعت کے ذریعہ ایوارڈ برائے صحافت - 2013

نگار خانہ
---------

حوالہ جات
---------

1. ↑  Educational awareness conference and Mushaira

بیرونی روابط
------------

* Biography of Mansoor Khushtar
* 
* /
* Review on Khushtar’s poetry
*
**چوہدری عبد الوکیل خان** ، ایک پاکستانی سیاست دان تھے جو دو بار پنجاب کی صوبائی اسمبلی کے رکن منتخب ہوئے۔ انھوں نے 1988 سے 1990 اور 1990 سے 1992 تک حلقہ پی پی 83 (گوجرانوالہ-VII) سے ایم پی اے کی حیثیت سے خدمات انجام دیں۔

سیاسی کیریئر
------------

چوہدری عبد الوکیل خان کا تعلق پاکستان کے پنجاب کے ضلع گوجرانوالہ کے کامونکے سے تھا۔  1988 کے عام انتخابات میں، انھوں نے حلقہ PP-83 (گوجرانوالہ-VII) سے آزاد امیدوار کے طور پر الیکشن لڑا اور ایم پی اے منتخب ہوئے۔ انھوں نے 16,815 ووٹ حاصل کیے اور پیپلز پارٹی کے امیدوار سردار ذو الفقار احمد خان کو شکست دی۔  1990 کے عام انتخابات میں، انھوں نے PP-83 سے IJI کے امیدوار کے طور پر الیکشن لڑا اور دوبارہ ایم پی اے منتخب ہوئے۔ انھوں نے 38,778 ووٹ حاصل کیے اور اپنے مخالف سردار ذو الفقار احمد خان کو، جو اس وقت PDA کی نمائندگی کر رہے تھے، کو بڑے فرق سے شکست دی۔  وہ 1992 تک اس نشست پر فائز رہے جس کے بعد ان کے بیٹے چوہدری شمشاد احمد خان نے اس حلقے سے الیکشن لڑا۔    سیاست میں اپنے وقت کے دوران، عبد الوکیل نے نواز شریف کے ساتھ قریبی تعلقات استوار کیے تھے۔

ذاتی زندگی
----------

عبد الوکیل کے بیٹے، چوہدری اختر علی خان اور چوہدری شمشاد احمد خان، دونوں اپنے آبائی حلقے سے پنجاب صوبائی اسمبلی میں منتخب ایم پی اے کے طور پر خدمات انجام دے چکے ہیں۔   شمشاد حال ہی میں 31 مئی 2015 کو اپنے قتل تک حلقہ PP-100 (گوجرانوالہ-X) کے ایم پی اے کی حیثیت سے خدمات انجام دے رہے تھے، جس کے بعد اختر نے خالی ہونے والی نشست کے لیے ضمنی انتخاب میں حصہ لیا اور کامیابی حاصل کی۔  کامونکے میں چوہدری عبد الوکیل خان روڈ اور ایک سپورٹس گراؤنڈ ہے جسے چوہدری عبد الوکیل خان اسٹیڈیم کے نام سے جانا جاتا ہے۔

حوالہ جات
---------

1. 1 2 3  "Chaudhry Shamshad Ahmad Khan"۔ Provincial Assembly of the Punjab۔ 2021۔ 07 جولا‎ئی 2021 میں اصل سے آرکائیو شدہ۔ اخذ شدہ بتاریخ 25 ستمبر 2021
2. 1 2  "Rana Shamshad Ahmad Khan"۔ Provincial Assembly of the Punjab۔ 2021۔ 12 اگست 2021 میں اصل سے آرکائیو شدہ۔ اخذ شدہ بتاریخ 25 ستمبر 2021
3. 1 2 3 4  "Detailed results of elections to the Provincial Assembly of the Punjab (1988–1997)" (PDF)۔ Election Commission of Pakistan۔ صفحہ: 44۔ 16 نومبر 2020 میں اصل (PDF) سے آرکائیو شدہ۔ اخذ شدہ بتاریخ 25 ستمبر 2021
4. 1 2  Peoples Democratic Alliance (1991)۔ The Plunder of Pakistan۔ University of Michigan۔ صفحہ: 46۔ اخذ شدہ بتاریخ 25 ستمبر 2021
5. 1 2  "Chaudhry Akhtar Ali Khan"۔ Provincial Assembly of the Punjab۔ 2021۔ 07 جولا‎ئی 2021 میں اصل سے آرکائیو شدہ۔ اخذ شدہ بتاریخ 25 ستمبر 2021
6. ↑  "ADP 2014–15 – Sports and Youth Affairs" (PDF)۔ Planning and Development Board, Government of the Punjab۔ 2014۔ صفحہ: 85۔ اخذ شدہ بتاریخ 25 ستمبر 2021

| * د
* ب
* ت
 پاکستان میں انتخابات اور استصواب عامہ |
| --- |
| عام انتخابات | 

|  |  |
| --- | --- |
| (برطانوی دور حکومت) | 1920ء¹ - 1923ء¹ - 1926ء¹ - 1930ء¹ - 1934ء¹ - 1937ء¹ - 1945ء¹ |

|  |  |
| --- | --- |
| ( قیام پاکستان) | 1970ء - 1977ء - 1985ء - 1988ء - 1990ء - 1993ء - 1997ء - 2002ء - 2008ء - 2013ء - 2018ء - **2024ء** |

 |
| ایوان بالا کے انتخابات | 2006ء - 2009ء - 2012ء -*2015* |
| علاقائی انتخابات | 1951ء - 1953ء - 1954ء |
| استصواب عامہ | 1960ء - 1984ء - 2002ء |
| ¹ برطانوی ہندوستان کے حصے کے طور پر |
ٰ**اسم اشارہ** اسم معرفہ کی قسم ہے۔ اسم اشارہ اس اسم کو کہا جاتا ہے جسے کسی چیز، شخص یا جگہ کی طرف اشارہ کرنے کے لیے استعمال کیا جائے۔ اسم اشارہ کی دو اقسام ہیں **اسم اشارہ قریب** اور**اسم اشارہ بعید۔**

اسم اشارہ
=========

اسم اشارہ کا مفہوم
------------------

اسم اشارہ وہ اسم ہے جسے کسی چیز، شخص یا جگہ کی طرف اشارہ کرنے کے لیے استعمال کیا جائے۔

یا

اسم اشارہ اُس اسم کو کہتے ہیں جس کو کسی شخص، جگہ یا چیز کی طرف اشارہ کرنے کے لیے استعمال کیا جاتا ہو۔

یا

اسم اشارہ ایسا اسم ہوتا ہے جس کو کسی چیز، جگہ یا شخص کی طرف اشارہ کرنے کے لیے استعمال کیا جاتا ہے۔

اسم اشارہ کی مثالیں
-------------------

یہ لڑکا۔ وہ عورت، یہ میرا قلم ہے، وہ کس کی کتاب ہے؟، وہ کرسی ہے، اُس بچے کا باپ کیا کرتا ہے؟

اِن جملوں میں یہ، وہ اور اُس کے الفاظ لڑکا۔ عورت۔ قلم، کتاب، کرسی اور بچے کی طرف اشارہ کرنے کے لیے استعمال ہوئے ہیں اِن الفاظ کو اسم اشارہ کہتے ہیں۔

مشار الیہ
---------

جس چیز کی طرف اشارہ کیا جائے اُسے مشار" الیہ کہتے ہیں مثلاٌ اوپر کی مثالوں میں لڑکا، عورت۔ قلم، کتاب، کرسی اور بچہ مشار" الیہ ہیں۔

اسم اشارہ کی اقسام
==================

اسم اشارہ کی دو قسمیں ہیں۔

1. اشارہ قریب
2. اشارہ بعید

اسم اشارہ قریب
--------------

### اسم اشارہ قریب کا مفہوم

نزدیک کی چیزوں کی طرف اشارہ کرنے کے لیے جو کلمہ استعمال ہوتا ہے اسے اسم اشارہ قریب کہتے ہیں۔

یا

وہ کلمہ جو نزدیک کی چیزوں کی طرف اشارہ کرنے کے لیے استعمال ہو اسم اشارہ قریب کہلاتا ہے۔

یا

ایسا کلمہ جو قریب کی چیز، شخص یا جگہ کی طرف اشارہ کرنے کے لیے استعمال ہو اسم اشارہ قریب کہلاتا ہے۔

### مثالیں

یہ، اِس، اِن، اِسے وغیرہ

یہ بلی ہے۔ اِسے پھل کہتے ہیں، اِن کا نام اسلم ہے، اِس کو چوزہ کہتے ہیں۔

اِن جملوں میں یہ، اِسے، اِن اور اِس قریب کی چیزوں کی طرف اشارہ کرنے کے لیے استعمال ہوا ہے۔

اسم اشارہ بعید
--------------

### اسم اشارہ بعید کا مفہوم

دُور کی چیزوں کی طرف اشارہ کرنے کے لیے جو کلمہ استعمال ہوتا ہے اُسے اسم اشارہ بعید کیتے ہیں۔

یا

وہ کلمہ جو دُور کی چیزوں کی طرف اشارہ کرنے کے لیے استعمال ہو اسم اشارہ بعید کہلاتا ہے۔

یا

ایسا کلمہ جو دُورکی چیز، شخص یا جگہ کی طرف اشارہ کرنے کے لیے استعمال ہو اسم اشارہ بعید کہلاتا ہے۔

### مثالیں

وہ، اُس، انھیں وغیرہ

وہ کتاب ہے، اُس کی گاڑی کہاں ہے؟، انھیں عمارات کہتے ہیں۔

اوپر دیے گئے جملوں میں وہ، اُس، انھیں اسم اشارہ بعید ہیں۔

اسم اشارہ اور اسم ضمیر میں فرق
==============================

اسم ضمیر اور اسم اشارہ میں ایک باریک سا فرق یہ ہے کہ اسم اشارہ میں کسی شخص یا چیز کی طرف آنکھ یا ہاتھ سے اشارہ کیا جاتا ہے جبکہ اسم ضمیر میں کسی چیز کی طرف دِل سے اشارہ کیا جاتا ہے نیز اسم اشارہ کے بعد اس اسم کا لانا ضروری ہے جس کی طرف اشارہ کیا جا رہا ہوتاہے۔ اُسے **مشارالیہ** کہتے ہیں۔ اسم ضمیر کے بعد کوئی اور اسم نہیں آتا بلکہ وہ خود اسم کی جگہ پر استعمال ہوتی ہے۔

حوالہ جات
---------

1. ↑  آئینہ اردو قواعد و انشاء پردازی
2. ↑  آئینہ اردو
عہدنامہ ذہاب
  

1639ءسن 1639ء کا معاہدہ ذہاب، ایران کی صفوی سلطنت اور خلافت عثمانیہ کے درمیان ہوا۔**معاہدہ ذہاب** ( فارسی: عهدنامه زهاب‎

، **جسے قصر شیریں کا معاہدہ** بھی کہا جاتا ہے(ترکی زبان: *Kasr-ı Şirin Antlaşması*)، صفوی سلطنت اور سلطنت عثمانیہ کے درمیان 17 مئی، 1639ء کو ہونے والا ایک معاہدہ تھا۔  اس معاہدے نے سن 1623-1639 کی عثمانی صفوی جنگ کا خاتمہ کیا اور علاقائی تنازعات پر دونوں ریاستوں کے درمیان تقریباً 150 سال سے جاری جنگوں میں یہ آخری تنازع تھا۔ اسے تقریباً 1555ء سے پہلے کے امن اماسیا کی تصدیق کے طور پر دیکھا جا سکتا ہے۔  

اس معاہدے نے مغربی ایشیا میں پہلے سے صفویوں کے زیر قبضہ علاقوں کی تقسیم کی تصدیق کی، جیسے کہ دو طاقتوں کے درمیان قفقاز کی مستقل تقسیم، جس میں مشرقی آرمینیا، مشرقی جارجیا، داغستان اور شیروان صفوی سلطنت کے کنٹرول میں رہے، جب کہ مغربی جارجیا اور مغربی آرمینیا کا بیشتر حصہ مکمل طور پر عثمانی حکومت کے تحت آگیا۔ اس میں یہ بھی شامل تھا کہ تمام میسوپوٹیمیا (عراق بشمول بغداد) کو ناقابل واپسی طور پر عثمانیوں کے حوالے کر دیا گیا،  نیز صفویوں کے زیر کنٹرول مشرقی سمتشے (ماسخیتی)، جس نے سمتشے کو مکمل طور پر عثمانی ملکیت بنا دیا۔   معاہدہ ذہاب کے ذریعے، مشرقی آرمینیا آٹھ دہائیوں سے زیادہ صفوی حکمرانی کے تحت رہا، جس نے اسے دو انتظامی علاقوں میں تقسیم کر دیا: صوبہ ایریوان اور صوبہ قراباخ ۔ 

اس کے باوجود فارس اور سلطنت عثمانیہ کے درمیان سرحدی تنازعات ختم نہیں ہوئے۔ سن 1555ء اور 1918ء کے درمیان، فارس اور عثمانیوں نے کم از کم 18 معاہدوں پر دستخط کیے جو ان کی متنازع سرحدوں کو دوبارہ حل کرنے کے لیے تھے۔ اس معاہدے کے مطابق قطعی حد بندی مستقل طور پر انیسویں صدی کے دوران شروع ہو جائے گی، جو بنیادی طور پر جدید دور کے ایران اور ترکی اور عراق کی ریاستوں کے درمیان سرحد کے لیے کسی حد تک خاکہ پیش کرتی ہے، جو سن 1918ء تک عثمانی فارس کی سرحد تھی، جب سلطنت عثمانیہ پہلی جنگ عظیم میں شکست کے بعد مشرق وسطیٰ میں اپنے علاقے کھو بیٹھی۔ بہر حال، پروفیسر ارنسٹ ٹکر کے مطابق، اس معاہدے کو دونوں کے درمیان معمول پر آنے کے عمل کے "نتیجے" کے طور پر دیکھا جا سکتا ہے جس کا آغاز اماسیا کے امن سے ہوا تھا۔  کسی دوسرے عثمانی۔صفوی معاہدے کے برخلاف، ذہاب معاہدہ زیادہ "پائیدار" ثابت ہوا اور دونوں پڑوسیوں کے درمیان سفارتی سطح پر تقریباً تمام مزید معاہدوں کے لیے "روانگی کا نقطہ" بن گیا۔

حوالہ جات
---------

1. ↑  Somel, Selçuk Akşin, *Historical Dictionary of the Ottoman Empire*, (Scarecrow Press Inc. 2003), 306.
2. ↑  A. E. Redgate (2000)۔ The Armenians۔ Oxford Malden, MA: Blackwell۔ ISBN 978-0-631-22037-4
3. ↑  Josef W. Meri، Jere L. Bacharach (2006)۔ Medieval Islamic Civilization: L-Z, index۔ Taylor & Francis۔ صفحہ: 581۔ ISBN 978-0415966924
4. ↑  Matthee 2012, p. 182. sfn error: no target: CITEREFMatthee2012 (help)
5. ↑  Floor 2001, p. 85. sfn error: no target: CITEREFFloor2001 (help)
6. ↑  Floor 2008, p. 140. sfn error: no target: CITEREFFloor2008 (help)
7. ↑  R. G. Hovannisian (1997)۔ Armenian People from Ancient to Modern Times۔ Palgrave۔ صفحہ: 81-82۔ ISBN 1-4039-6422-X
8. ↑  Floor & Herzig 2015, p. 86. sfn error: no target: CITEREFFloorHerzig2015 (help)
9. ↑  Floor & Herzig 2015, p. 81. sfn error: no target: CITEREFFloorHerzig2015 (help)
نیلا گنبد مسجد لاہور انارکلی بازار کے قریب واقع ہے۔ مغلیہ دور حکومت میں صوفی بزرگ شیخ عبد الرزاق مکہ سے یہاں تشریف لائے اور اس دور کے مشہور بزرگ میاں محمد شاہ بخاری کے مرید بن گئے۔ جنھوں نے جلد ہی شیخ عبد الرزاق میں چھپی روحانی صلاحیتوں کو پہچان لیا اور انھیں مکی کا نام دیا۔ شیخ عبد الرزاق کی شہرت کا چرچا مغلیہ دربار تک پہنچا جس پر مغلیہ عدالت میں انھیں اہم فیصلوں میں مشاورت کے لیے بلایا جاتا۔ شیخ عبد الرزاق مکی کی وفات مغل بادشاہ نصیر الدین محمد ہمایوں کے دور میں ہوئی۔ آپ کو یہیں دفن کر دیا گیا اور مغلیہ حکومت نے شیخ عبد الرزاق کے دربار کے قریب نیلا گنبد مسجد تعمیر کی۔ 1947ءمیں پاکستان بننے کے بعد یہاں کافی تبدیلی آئی آس پاس کئی بازار بن گئے۔ موجودہ بازار بھی نیلا گنبد کے نام سے مشہور ہے۔

شہنشاہ نصیر الدین ہمایوں کے عہدِ حکومت میں شیخ عبد الرزاق مکیؒ لاہور تشریف لائے۔ آپ کی وفات کے بعد عقیدت مندوں ایک پختہ گنبد تعمیر کروایا۔ مقبرے کے ساتھ ہی ایک دلکش باغ اور وسیع مسجد بھی بنوائی۔ سکھ عہد میں باغ کو برباد کر دیا گیا۔ مقبرے کو بارود خانے کے طور پر استعمال کیا جانے لگا اور حجروں میں رہائش رکھی گئی۔ انگریزوں نے مذکورہ مسجد کو ہوٹل میں بدل دیا۔ یاد رہے کہ اس وقت یہ علاقہ چھاؤنی کا حصہ تھا۔ جب چھاؤنی میاں میر منتقل ہوئی، تو مفتی نجم الدین نے اس مسجد کو واگذار کرایا۔ مقبرہ کے نیلے گنبد کی نسبت اس مسجد کو "مسجدِ نیلا گنبد" کہا جاتا ہے۔

مزید دیکھیے
-----------

حوالہ جات
---------

* (اعجاز لاہوری)
* (کتاب "لَہور، لَہور ہے" از عبد المنان ملک، صفحہ نمبر 79 سے انتخاب)
**ابن قولویہ قمی** (وفات: 367ھ/ 978ء) شیعی محدث، فقیہ تھے۔ابن قولویہ شیعی محدثین شیخ ابن بابویہ قمی اور الکلینی کے استاد ہیں۔ابن قولویہ اپنے زمانے کی ایک جانی پہچانی علمی شخصیت تھے۔ان سے منقول روایات آج تک حدیثی مجوعوں میں ذکر ہوتی ہیں اور ان سے استناد کیا جاتا ہے ۔ شیعہ علما اور فقہا ان کے خاص احترام کے قائل ہیں اور ان کا بہت سے راویوں سے احادیث نقل کرنا ان راویوں کی توثیق کی دلیل سمجھا جاتا ہے ۔

سوانح
-----

نام جعفر بن محمد بن جعفر بن موسی بن مسرور بن قولِوَیْہْ قمی ہے۔ ابن قولویہ قمی کے نام سے شہرت پائی جبکہ کنیت ابوالقاسم ہے۔ غالباً قم میں پیدا ہوئے۔ سنہ پیدائش معلوم نہیں ہو سکا۔ بچپن سے ہی حصول علم کے لیے اپنے باپ اور بھائی کے درس میں حاضر ہوتے تھے جن کا شمار شیعہ راویوں میں ہوتا تھا۔ 341ھ مطابق 952ء میں ابن قولویہ نے تحصیل علم کے لیے مصر کا سفر اختیار کیا اور وہاں کے علما سے استفادہ کیا۔ امام ابن حجر عسقلانی نے لکھا ہے کہ محمد بن سلیم صابونی نے مصر میں ان سے حدیث نقل کی ہے۔

وفات
----

ابن قولویہ کی وفات 367ھ مطابق 978ء میں بغداد میں ہوئی۔ اُن کی تدفین مشہد امام موسیٰ الکاظم معروف بہ الکاظمین میں کی گئی۔آفندی اصفہانی کا خیال ہے کہ ابن قولویہ قم میں مدفون ہیں۔

تصانیف
------

* مزید پڑھیں: کامل الزیارات

کامل الزیارات ابن قولویہ قمی کی مشہور تالیف ہے جس میں فضیلت زیارات، رسول اللہ صلی اللہ علیہ وسلم اور اہل بیت کے مزارات و مقابر کی زیارات کے متعلق روایات جمع کی گئی ہیں۔اسے **الزیارات**، **جامع الزیارات** اور **کامل الزیارة** کے نام سے بھی یاد کیا جاتا ہے۔كامل الزيارات شیعہ منابع میں ایک اہم اور معتبر ترین روایات اور دعاؤں کے مجموعے کی حیثیت سے جانی جاتی ہے ۔

### تعداد روایات

شیعہ فقہ میں ابن قولویہ سے منقول روایات کی تعداد 500 ہے۔ سید ابو القاسم خوئی کی تحقیق کے مطابق 465 روایات میں اُن کا نام جعفر بن محمد بن جعفر بن موسیٰ اور 28 روایات میں اُن کا نام جعفر بن محمد بن قولویہ آیا ہے۔

علما کی آراء
------------

* علمائے رجال میں سے نجاشی کہتے ہیں: لوگ جس قدر بھی ان کی زیبائی ،علم اور فقہ کی تعریف کریں وہ اس سے کہیں برتر ہیں۔
* علامہ حلی نے لکھا ہے کہ: ابو القاسم حدیث و فقہ میں ذی ثقہ اور جلیل القدر شخصیت ہیں۔

مزید دیکھیے
-----------

* شیخ ابن بابویہ قمی
* الکلینی
* مشہد الکاظمین، بغداد

حوالہ جات
---------

1. ↑  ابن حجر عسقلانی: لسان المیزان، جلد 2، صفحہ 125۔
2. ↑  آفندی اصفہانی: ریاض العلماء، جلد 6، صفحہ 32۔
3. ↑  سید ابو القاسم خوئی: معجم رجال الحدیث، جلد 5، صفحہ 67/68۔
4. ↑  نجاشی: رجال نجاشی،  صفحہ 123۔
5. ↑  علامہ حلی: خلاصۃ الاقوال، صفحہ 88۔
**ساؤتھ لینڈ بوائز ہائی اسکول** (ایس بی ایچ ایس) انورکارگل ، نیوزی لینڈ میں ایک آل بوائز اسکول ہے اور 1982ء میں ماریسٹ برادرز کو سینٹ کیتھرینز کے ساتھ ضم کرکے ورڈن کالج بنانے کے بعد سے شہر کا واحد اسکول ہے۔

 ساؤتھ لینڈ بوائز ہائی اسکول

### تاریخ

ساؤتھ لینڈ بوائز ہائی اسکول کی بنیاد 1881ء میں رکھی گئی تھی اور 1926ء میں اینٹوں کی اصل عمارت موجودہ ہربرٹ سینٹ سائٹ پر کھولی گئی تھی۔ اس عمارت کو مسٹر ٹی پیئرس کی یاد میں پیئرس بلاک کہا جاتا ہے جو 1904ء سے 1929ء تک ریکٹر رہے۔ اس کے بعد کی عمارتوں کا نام جارج یوٹلی، میلکم لیڈ بیٹر، ڈان گرانٹ اور لاری کارن ویل کے نام پر رکھا گیا۔ جمنازیم کا نام جم پیج کے نام پر رکھا گیا۔ پیئرس بلاک کے مغربی سرے کو ایسٹر 1980 ءکے دوران آگ لگ گئی تھی جسے 1980ء کی سال کی کتاب "دی ساؤتھ لینڈین" میں اچھی طرح سے درج کیا گیا تھا۔ آگ نے بالائی منزل پر تین کلاس رومز کو بڑے پیمانے پر نقصان پہنچایا جب کہ گراؤنڈ فلور پر ریکٹر، ڈی پی اور سینئر ماسٹر کے دفاتر کو پانی سے نقصان پہنچا (تصویر کے دائیں ہاتھ میں)۔ اسکول نے انورکارگل میں 2006ء اسٹیٹ ٹوئنٹی 20 کرکٹ ناک آؤٹ ٹورنامنٹ کی مشترکہ میزبانی کی۔

حوالہ جات
---------
|  |
| --- |
| **اسلامی تقویم**
 |
| 1. محرم
2. صفر
3. ربیع الاول
4. ربیع الثانی
5. جمادی الاول
6. جمادی الثانی
7. رجب
8. شعبان
9. رمضان
10. شوال
11. ذوالقعدہ
12. ذوالحجہ
 |

**26 ذو الحجہ** اسلامی تقویم کا بارہواں اور آخری مہینہ ہے۔

واقعات
------

* 2ھ – غزوۂ سویق واقع ہوئى-
* 5ھ – 7 ذوالحجہ کو غزوۂ بنی قریظہ سے محمد صلی اللہ علیہ و آلہ و سلم كى مدینہ واپسى۔
* 6ھ – صلح حدیبیہ۔
* 9ھ – محمد صلی اللہ علیہ و آلہ وسلم نے حج کے موقع پر علی بن ابی طالب کو سورہ برات سنانے کے لیے بھیجا۔
* 10ھ – 9 ذوالحجہ– محمد صلی اللہ علیہ و آلہ و سلم کا حجۃ الوداع کے دوران میں آخری خطبہ۔
* 35ھ – 23 ذوالحجہ – عثمان بن عفان مسند خلافت پر تشريف فرما ہوئے۔
* 25 ذوالحجہ – نزول سورہ ہل اتی (سورہ دہر)

ولادت
-----

56ھ – 24 ذوالحجہ میلاد مسعود سیدہ معصومہ حضرت سکینہ علیہ السلام

وفات:-
------

باغیوں نے سیدنا عثمان رضی اللہ عنہ کے گھر کا چالیس یا انچاس دن تک محاصرہ کر کے 18 ذوالحج 35 ہجری بروز جمعہ تقریباً نماز عصر کے وقت سیدنا عثمان رضی اللہ عنہ کو شہید کر دیا۔ آپ نے 82 سال کی عمر پائی۔

حضرت عبد اللہ بن سلام سے روایت ہے کہ حضرت عثمان رضی اللہ عنہ خون میں لت پت پڑے ہوئے تھے اور آپ کی زبان پر اللہ کے حضور یہ دعا جاری تھی:

اے اللہ امت محمدیہ کو باہمی اتفاق نصیب فرما۔

آپ انتہائی سخی ہونے کی وجہ سے غنی کے لقب سے مشہور ہیں۔ آپ کو یہ عظیم اعزاز بھی حاصل ہے کہ آپ نبی کریم صلی اللہ علیہ وآلہ وسلم کی دو بیٹیوں کے شوہر تھے۔ آپ اپنی صفت حیا کے حوالے سے فرشتوں میں بھی مشہور تھے۔ حضرت عثمان غنی ان دس صحابہ کی جماعت کا بھی حصہ ہیں جن کو حضور صلی اللہ علیہ وسلم نے دنیا میں ہی جنت کی خوشخبری سنا دی تھی

تعطیلات و تہوار
---------------

* 10 ذوالحجہ کو عید الاضحٰی منائی جاتی ہے۔
* 18 ذوالحجہ کو مسلک اہل تشیع عید غدیر مناتے ہیں۔
* 24 ذوالحجہ کو عید مباہلہ منائی جاتی ہے۔

حوالہ جات
---------



| * د
* ب
* ت
ہجری تقویم کے مہینے |
| --- |
|  محرم ·  صفر ·  ربیع الاول ·  ربیع الثانی ·  جمادی الاول ·  جمادی الثانی ·  رجب ·  شعبان ·  رمضان ·  شوال ·  ذوالقعدہ ·  ذوالحجہ |
**بشیرالنساء بیگم** (پیدائش:1915ء— وفات: 20 فروری 1972ء) اردو زبان کی شاعرہ تھیں۔

سوانح
-----

### خاندان اور ابتدائی حالات

بشیرالنساء بیگم 1915ء میں حیدرآباد دکن میں پیدا ہوئیں۔ اُن کا خاندان پنجاب کا تھا جہاں وہ ہجرت کرکے حیدرآباد دکن میں آباد ہو گیا تھا۔ بشیر کے والد مولوی عبدالرحمٰن ریاست حیدرآباد دکن کے محکمہ سیاسیات میں مددگار (اسسٹنٹ) کے عہدے پر فائز تھے۔ والدہ شمس النساء بیگم، میرزا صادق علی بیگ تعلقہ دار کی بھانجی تھیں۔ ماموں نے بھانجی کی تعلیم و تربیت اپنی زیر نگرانی کی تھی۔ وہ خود علم دوست، فیاض اور درویشانہ صفت کے مالک تھے۔ شمس النساء بیگم نے جو اُس ماحول میں تربیت پائی تو یہی خصوصیات بشیر کو وراثت میں ملیں۔ بشیر کی والدہ شمس النساء بیگم خوشنویس بھی تھیں اور خطابت کا شہرہ بھی رکھتی تھیں۔

### تعلیم اور شاعری

بشیر کی تعلیم مکملاً گھر پر ہی ہوئی۔ فارسی کی تحصیل بہت حد تک اعلیٰ درجے کی پائی۔ عربی میں قرآن مجید بامعنی و تفسیر کے ساتھ پڑھا تھا۔ اردو اور فارسی شعرا کا کلام تعلیم کے دوران پڑھا ۔ حافظہ غیر معمولی پایا تھا اور اِس سے بیشتر فارسی کلام اُنہیں ذہن نشین رہا۔ فارسی سے رغبت کی بنا پر خود شعرگوئی کا بھی شوق پیدا ہوا۔جلد ہی بشیر کا کلام دہلی کے مختلف رسائل یعنی عصمت اور ساقی میں شائع ہونے لگا۔ مشاہیردکن نے بھی اُن کے کلام کی حوصلہ افزائی کی۔ دکن کے زنانہ رسالہ شہاب اور ناہید میں اُن کے کلام کو سراہا گیا۔ نفاست طبع کے ساتھ شعر و سخن کے اِسی شغف کے باعث خواجہ حسن نظامی (متوفی 31 جولائی 1955ء) نے اُنہیں چمن آراء کا خطاب عطا کیا تھا۔ابتدا میں مہاراجہ سر کشن پرشاد (متوفی: 13 مئی 1940ء) کے درباری شاعر صادق حسین غبارؔ سے شعری اصلاح لیتی رہیں۔ صادق حسین غبارؔ نے جلد ہی کہہ دیا کہ کلام اصلاح سے بے نیاز ہے۔ صادق حسین غبارؔ کے بعد سید علی حیدر نظم طباطبائی (متوفی 1933ء) اور اپنے والد کے دوست ابوظفر عبدالواحد صاحب سے بھی استفادہ کیا۔ بشیر مدتِ دراز تک ادارۂ اَدبیات اُردو، حیدرآباد دکن کے شعبہ ٔ نسواں کی نائب معتمد رہیں۔ ڈاکٹر محی الدین قادری زور (متوفی 25 ستمبر 1962ء) کو اِن سے ہمیشہ تعاون ملا اور وہ اِن پر بہت اعتماد کرتے تھے۔ اِس میں کوئی شبہہ نہیں کہ دکن میں عورتوں کی تعلیم و ترقی میں اُن کی مساعی بہت قابل قدر تھیں۔

### مجموعہ کلام

بشیر کا مجموعہ کلام ’’آبگینہ‘‘ کے نام سے ادارۂ اَدبیات اُردو، حیدرآباد دکن سے 1948ء میں شائع ہوا تھا۔ مجموعہ کلام میں حمد و نعت پر متعدد نظمیں موجود ہیں۔ یوں بھی بشیر کو غزل کی بجائے نظم سے زیادہ رغبت تھی۔ اُس دور میں وہ شعرا میں ڈاکٹر محمد اقبال (متوفی 21 اپریل 1938ء) سے بہت متاثر تھیں۔ بزرگانِ دین سے والہانہ عقیدت تھی۔علاوہ ازیں نثر سے بھی رغبت رہی۔

وفات
----

اواخر دِنوں میں بشیر کی صحت خراب رہنے لگی اور 20 فروری 1972ء کو بعد نماز مغرب حیدرآباد دکن میں انتقال کرگئیں۔ نماز جنازہ شطاریہ مسجد، دبیرپورہ میں ادا کی گئی اور قبرستان ملک پیٹ مقابل تپہ خانہ صحیفہ میں سپردِ خاک ہوئیں۔

مزید دیکھیے
-----------

حوالہ جات
---------

حوالہ جات
---------

1. ↑  مالک رام: تذکرہ معاصرین، جلد 2، صفحہ 18۔ مطبوعہ دہلی
2. ↑  مالک رام: تذکرہ معاصرین، جلد 2، صفحہ 19۔ مطبوعہ دہلی
**ڈینس اسمتھ** (پیدائش:24 جنوری 1907ء)|(وفات:12 ستمبر 1979ء) ایک انگریز کرکٹ کھلاڑی تھا جو 1927ء اور 1952ء کے درمیان ڈربی شائر کے لیے اور 1935ء میں انگلینڈ کے لیے دو ٹیسٹ میچوں میں کھیلا۔ اس نے اول درجہ کرکٹ میں 21,000 سے زیادہ رنز بنائے۔

### زندگی اور کیریئر

سمتھ سومرکوٹس، ڈربی شائر میں پیدا ہوا تھا۔ اس نے ڈربی شائر کے لیے جون 1927ء میں سمرسیٹ کے خلاف ڈیبیو کیا، جب وہ اپنی کھیلی گئی واحد اننگز میں صفر پر آؤٹ ہو گئے اور انھیں صرف 10 گیندیں گیند کرنے کا موقع دیا گیا۔ بائیں ہاتھ کا ایک لمبا اوپننگ بلے باز جس نے اپنے سٹروک کھیلے، سمتھ 1930ء کی دہائی کے دوران ڈربی شائر کی بیٹنگ لائن اپ کا بنیادی مرکز تھے، جو کاؤنٹی کی تاریخ کا سب سے کامیاب دور تھا۔ ڈربی شائر 1935ء میں چیمپیئن شپ میں دوسرے نمبر پر آئی اور 1936ء میں اسے جیتا۔ اسمتھ نے 1935ء میں جنوبی افریقیوں کے خلاف دو ٹیسٹ میچ کھیلے اور اتنا اچھا کام کیا کہ مزید نہ کھیلنا بدقسمت سمجھا جاتا ہے۔ وہ 1951ء تک ڈربی شائر کے لیے باقاعدگی سے کھیلتا رہا، جنگ کے فوراً بعد کے دور میں وکٹ کیپر کے طور پر کام کیا۔ بعد میں وہ کاؤنٹی کوچ بن گئے۔ ان کے کیریئر کا مجموعی رنز اور کاؤنٹی کے لیے ان کی 30 سنچریاں دونوں ہی ڈربی شائر کے ریکارڈ تھے جب تک 1990ء کی دہائی میں کم بارنیٹ کے ہاتھوں شکست نہیں ہوئی۔ اسمتھ 1936ء میں وزڈن کرکٹ کھلاڑی آف دی ایئر تھے۔

### انتقال

سمتھ کا انتقال 12 ستمبر 1979ء کو ڈربی, انگلینڈ میں 72 سال کی عمر میں ہوا۔

مزید دیکھیے
-----------

* کرکٹ
* ٹیسٹ کرکٹ
* انگلستان قومی کرکٹ ٹیم
* انگلستان کے ٹیسٹ کرکٹ کھلاڑیوں کی فہرست

حوالہ جات
---------
**اکواک سنگھ** عرف اکواک سنگھ پٹی (29 اگست، 1985) پنجابی کے بہترین لکھاری ہیں۔ اس کے علاوہ سکھ مبلغ ، طبلہ نواز اور ریڈیؤ/ٹی۔وی آرٹسٹ کی حیثیت سے بھی جانے جاتے ہیں۔

پیدائش اور ابتدائی تعلیم
------------------------

وہ پٹی قصبے ضلع امرتسر (موجودہ ترن تارن) میں 29 اگست 1985 کو متوسط طبقے کے ایک گھرانے میں سردار بھپندر سنگھ اور ہرجندر کور کے ہاں پیدا ہوئے۔ ان کے والد پیشے کے اعتبار سے ایک درزی ہیں۔ انھوں نے ابتدائی تعلیم سرکاری سینئر سیکنڈری سکول، کوٹ بابا دیپ سنگھ، امرتسر سے حاصل کی۔ دسویں کے بعد اگست 2001 سے جولائی 2004 تکّ سکھ مشنری کالج، سری انندپور صاحب سے تین سالہ ریگلر طبلہ کورس کیا اور پہلی پوزیشن حاصل کی۔ اس کے ساتھ ہی پراچین کلا مرکز، چنڈی گڑھ سے بھی طبلہ ڈپلوما کیا۔ 2011 میں بی۔اے۔ کی پڑھائی گرو نانک دیو یونیورسٹی سے بذریعہ ڈاک مکمل کی۔

ملازمت
------

سکھ مشنری کالج سے تین سالہ طبلہ ڈپلوما کرنے کے بعد 2004 میں ہی شرومنی گردوارہ پربندھک کمیٹی میں تخت سری کیس گڑھ صاحب میں طبلہ ماہر کی نوکری کی، لیکن کچھ وجوہات کی بنا پر 2 مہینے کے بعد نملازمت چھوڑ کر گھر آگئے اور آگے پڑھائی شروع کردی۔ اور مئی 2005 سے سری گورو ہرگوبند خالصہ (گ:) سینئر سیکنڈری سکول، گنڈیونڈ سراں، جھبال میں بطور طبلہ نواز اور مذہبی استاد کی حیثیت سے اپنا کیریئر شروع کیا اور بطور استاد تین سال ا سکول کی خدمت کی۔

کتابیں
------

انھوں نے اک کامیاب لکھاری کی حیثیت سے اپنی خاص پہچان بنائی آپ کے لکھے ہوئے مذہبی، سماجی موضوعات بارے مضامین اکثر ہی اخباروں، میں چھپتے رہتے تھے  اس طرح سنّ 2009 میں پہلی کتاب 'آؤ نانک ازم دے دھارنی!!' شائع کی گئی۔ اس کے علاوہ انھوں نے اور کتابیں بھی لکھیں۔
جیسے ؛

1. بیسک کمپیوٹر انٹروڈکشن (انگریزی)، 2012 میں
2. نصیب کہانی مجموعہ (اڈیٹ)، 2013 میں
3. طبلہ اصولی پکھ، 2014 میں
4. کاغذ (کہانی مجموعہ )، 2014 میں
5. کتاب گر مورتِی گر سبدُی اے

اس کے علاوہ ملکی اور غیر ملکی اخباروں، ویب-سائیٹوں اور رسالوں میں آپ کے بھرپور مضامین، شاعری، کہانیاں وعیرہ چھپّ رہے ہیں، جو پڑھنے والوں میں بہت مقبول ہیں۔

حوالہ جات
---------

1. ↑  "posts by ikwak singh patti"۔ 25 دسمبر 2018 میں اصل سے آرکائیو شدہ۔ اخذ شدہ بتاریخ 19 نومبر 2018  الوسيط `|access date=` تم تجاهله (`|access-date=` suggested) (معاونت); الوسيط `|url-status=` تم تجاهله (معاونت)
2. ↑  "tabla siddhantak pakh lok arpan"۔ 25 دسمبر 2018 میں اصل سے آرکائیو شدہ۔ اخذ شدہ بتاریخ 19 نومبر 2018  الوسيط `|url-status=` تم تجاهله (معاونت); الوسيط `|access_date=` تم تجاهله (معاونت)
3. ↑  "kagaz lok arpan"۔ 25 دسمبر 2018 میں اصل سے آرکائیو شدہ۔ اخذ شدہ بتاریخ 25 دسمبر 2018  الوسيط `|url-status=` تم تجاهله (معاونت); الوسيط `|access_date=` تم تجاهله (معاونت)
4. ↑  "gur moorat gursabad hai lok arpan"۔ 25 دسمبر 2018 میں اصل سے آرکائیو شدہ۔ اخذ شدہ بتاریخ 19 نومبر 2018  الوسيط `|access date=` تم تجاهله (`|access-date=` suggested) (معاونت); الوسيط `|url-status=` تم تجاهله (معاونت)
عبد السلام محمد عارف الجمیلی (عربی: عبد السلام محمد عارف الجمیلی؛ عبد السلام محمد عارف الجمیلی؛ 21 مارچ 1921ء - 13 اپریل 1966ء) عراق کے دوسرے صدر تھے جو 1963ء سے لے کر 1966ء میں طیارے کے حادثے میں ہلاک ہونے تک تھے۔

انھوں نے 14 جولائی کے انقلاب میں اہم کردار ادا کیا، جس میں 14 جولائی 1958ء کو فیصل دوم شاہ عراق (ہاشمی) بادشاہت کا تختہ الٹ دیا گیا۔

عبدالکریم قاسم اور دیگر عراقی فوجی افسران کے ساتھ، عارف خفیہ تنظیم فری آفیسرز آف عراق کا رکن تھے۔ قاسم کی طرح صدر عارف نے 1948ء کے ناکام عرب-اسرائیلی تنازع میں امتیازی خدمات انجام دیں، جہاں انھوں نے فلسطین کے مغربی کنارے پر قبضہ کیا۔ 1958ء کے موسم گرما کے دوران، وزیر اعظم نوری السعید نے عرب فیڈریشن کے ایک معاہدے کے تحت، عارف کے ماتحت عراقی فوجیوں کو اردن کی مدد کرنے کا حکم دیا۔ تاہم، اس کی بجائے، اس نے اپنے فوجی یونٹوں کی قیادت بغداد میں کی اور 14 جولائی کو ہاشمی بادشاہت کے خلاف بغاوت شروع کی۔ قاسم نے نو اعلان شدہ جمہوریہ کے تحت ایک حکومت بنائی اور عارف، اس کے اہم معاون کو نائب وزیر اعظم، وزیر داخلہ اور مسلح افواج کا ڈپٹی کمانڈر انچیف مقرر کیا گیا۔

مئی 1964ء کو عارف نے مصر کے ساتھ مشترکہ صدارتی کونسل قائم کی۔ 14 جولائی کو انقلاب کی سالگرہ پر، انھوں نے عراق کی عرب سوشلسٹ یونین (ASU) کے قیام کا اعلان کرتے ہوئے اسے "عرب سوشلزم کے تحت عرب قوم کے اتحاد کی تعمیر کی دہلیز" کے طور پر سراہا۔ یہ مصر کی ASU کی ساخت میں تقریباً ایک جیسی تھی اور مصر کی طرح، بہت سی عرب قوم پرست جماعتیں ASU کے ذریعے تحلیل اور جذب ہو گئی تھیں۔ نیز، تمام بینکوں اور تیس سے زیادہ بڑے عراقی کاروبار کو قومیا لیا گیا تھا۔ عارف نے اتحاد کو فروغ دینے کے لیے عراق کو مصر کے قریب لانے کی کوشش میں یہ اقدامات کیے اور 20 دسمبر کو اتحاد کے منصوبوں کا اعلان کیا گیا۔ اس کے باوجود جولائی 1965ء میں ناصری وزراء نے عراقی کابینہ سے استعفیٰ دے دیا۔ صدر عارف نے عراق کی تعمیر اور اس کے بنیادی ڈھانچے کی ترقی میں اہم کردار ادا کیا۔

حوالہ جات
---------

1. ↑  دائرۃ المعارف بریطانیکا آن لائن آئی ڈی:  — بنام: Abd al Salam Arif — اخذ شدہ بتاریخ: 9 اکتوبر 2017 — عنوان : Encyclopædia Britannica
2. ↑  بی این ایف - آئی ڈی:  — بنام: ʿAbd al-Salām ʿĀrif — مصنف: فرانس کا قومی کتب خانہ  — عنوان : اوپن ڈیٹا پلیٹ فارم — اجازت نامہ: آزاد اجازت نامہ
3. ↑  بنام: Abdel Salam Aref — Munzinger person ID:  — اخذ شدہ بتاریخ: 9 اکتوبر 2017
**نروپما مانکڈ** (پیدائش: 17 جنوری 1947ء کراچی موجودہ پاکستان ) ایک سابق بھارتی ٹینس کھلاڑی ہیں۔ وہ جدید دور کی پہلی ہندوستانی خاتون ہیں جنھوں نے گرینڈ سلیم کے مرکزی ڈرا میں ٹینس کھیلی۔نروپما منکڈ جی وینت کی بیٹی ہیں ، جو اپنے وقت میں ہندوستان کے ٹینس کھلاڑی ہیں۔ اس نے اشوک مانکڈ ، جو سابقہ ہندوستانی ٹیسٹ کرکٹر تھے ، سے شادی کی۔ ان کا بیٹا ہرش مانکڈ ہندوستانی ڈیوس کپ کا کھلاڑی ہے۔  نروپما منکڈ نے 1965ء میں 17 سال کی عمر میں ایشین خواتین ٹینس چیمپئن شپ جیتی تھی۔ انھوں نے سن 1965ء میں ومبلڈن جونیئر ایونٹ کھیلا اور 1971 میں ہونے والے مکس ڈبلز ایونٹ میں آنند امرتراج کی شراکت میں دوسرے راؤنڈ میں پہنچ گئیں۔ وہ 1965ء سے 1978ء کے درمیان ہندوستان کی ٹاپ پوزیشن حاصل کرنے والی ٹینس کھلاڑی تھیں ، انھوں نے اس دوران سات مرتبہ قومی چیمپئن شپ جیتی۔ اس نے 1980ء میں ہندوستانی حکومت کی طرف سے ارجن ایوارڈبھی جیتا تھا۔اس کی بہترین درجہ بندی نمبر ایک تھی اور وہ دو بار ایشین چیمپیئن اور فیڈ کپ پلیئر بھی رہیں۔

### بیرونی روابط

* کے آر وڈھوانے ، ارجونا *ایوارڈز* ، پبلیکیشنز ڈویژن ، وزارت اطلاعات و نشریات ، حکومت ہند ، 2002ء
* پی کے دتہ ، *ہندوستانی ٹینس کی ایک سنچری* ، پبلیکیشنز ڈویژن ، وزارت اطلاعات و نشریات ، حکومت ہند ، 2001ء ،آئی ایس بی این 81-230-0783-3

حوالہ جات
---------

1. ↑  "The Hindu : All eyes on Harsh Mankad"۔ www.thehindu.com۔ اخذ شدہ بتاریخ 03 مئی 2018
**اوسوالڈ ایرک ریفورڈ براؤن** (پیدائش:21 جولائی 1877ء)|(انتقال:7 جولائی 1916ء) ایک انگریز کرکٹ کھلاڑی اور فٹ بالر تھا۔وریفورڈ براؤن ایک دائیں ہاتھ کے بلے باز تھے جنھوں نے چارٹر ہاؤس اسکول کی کرکٹ ٹیم کی کپتانی کے بعد، بعد میں گلوسٹر شائر کے لیے کھیلا۔  اس نے 1900ء کے سیزن کے دوران مڈل سیکس کے خلاف ٹیم کے لیے واحد اول درجہ کھیل پیش کیا۔  ٹیلنڈ سے انھوں نے واحد اننگز میں پانچ رنز بنائے جس میں انھوں نے بیٹنگ کی۔  وریفورڈ براؤن کے بڑے بھائی، چارلس اور بھتیجے انتھونی دونوں اول درجہ کرکٹ کھیلتے تھے۔  انھوں نے 1891ء میں چارٹر ہاؤس سکول میں شمولیت سے قبل کئی سکولوں میں تعلیم حاصل کی  ۔ بعد میں اس نے کینیڈا میں وقت گزارا اور 1902ء میں اسٹاک ایکسچینج کا رکن اور ایک قانونی فرم میں شراکت دار بن گیا۔

### انتقال

وہ 7 جولائی 1916ء کو فریکورٹ کے قریب گولا لگنے سے سے زخمی ہو گیا تھا اور دو دن بعد کوربی کے 5ویں کیزولٹی کلیئرنگ سٹیشن پر مر گیا۔ اس کی عمر 38 سال تھی۔ انھیں کوربی کمیونل قبرستان میں سپرد خاک کیا گیا۔

مزید دیکھیے
-----------

* کرکٹ
* فرسٹ کلاس
* فوجی سروس کے دوران ہلاک کرکٹ کھلاڑیوں کی فہرست

حوالہ جات
---------

1. ↑
2. ↑
3. 1 2 3  North East War Memorials Project۔ "North East War Memorials Project – Every Name A Story Content"۔ www.newmp.org.uk۔ اخذ شدہ بتاریخ 18 مئی 2018
4. 1 2  "Oswald Wreford-Brown"۔ Cricinfo۔ اخذ شدہ بتاریخ 17 مئی 2018
5. ↑  "England Players – Charlie Wreford-Brown"۔ www.englandfootballonline.com۔ اخذ شدہ بتاریخ 17 مئی 2018
**ابراہیم نخعی** امام حافظ اور اپنے زمانے میں کوفہ کے سب سے بڑے فقیہ تھے۔ اس وجہ سے انھیں **فقیہ العراق** کا لقب دیا گیا ہے۔ ان کی روایات صحاح ستہ اور باقی تمام بنیادی حدیث کی کتب میں موجود ہیں۔ ان کی والدہ کا نام ملیکہ بنت یزید تھا جو امام اسود بن یزید اور عبد الرحمن بن یزید کی بہن تھیں جو عبد اللہ بن مسعود کے کبار اصحاب میں شامل ہیں۔ نخعی کا شمار صغار تابعین میں ہوتا ہے۔ تقریباً 47ھ میں پیدائش ہوئی۔ 96ھ میں وفات ہوئی۔

نام ونسب
--------

ابراہیم بن یزید بن قیس بن اسود بن عمرو بن ربیعہ بن ذہل بن سعد بن مالک بن نخع نخعی، یمانی، ثم کوفی۔ کنیت ابو عمران ہے۔

حدیث
----

امام ابو الحسن عجلی فرماتے ہیں، "ابراہیم نے کسی صحابی رسول ﷺ سے روایت نہیں لی ہے لیکن ان کی ایک جماعت کا زمانہ پایا ہے اور عائشہ کو بھی دیکھا ہے۔ وہ اور شعبی اپنے زمانے میں اہل کوفہ کے مفتی تھے۔ وہ صالح فقیہ، محتاط اور قلیل التکلف شخص تھے۔" امام اسماعیل بن ابی خالد فرماتے ہیں، "شعبی، ابراہیم اور ابو ضحی مسجد میں جمع ہو کر حدیث پر تذکرہ کیا کرتے تھے اور جب ان کے پاس کوئی ایسا مسئلہ پیش آتا جس میں ان کے پاس کوئی روایت نہ ہو تو وہ ابراہیم کی طرف اپنی نظریں جماتے تھے۔" جب ابراہیم فوت ہوئے امام شعبی نے فرمایا، "انھوں نے اپنے بعد کوئی ان جیسا نہیں چھوڑا۔" امام یحیی بن معین، ابو زرعہ، نسائی، ابن سعد، ابن حبان وغیرہ نے انھیں ثقہ کہا ہے اور اس میں کسی کا اختلاف نہیں ہے۔

عمل اہل کوفہ
------------

انھوں نے اہل کوفہ کی طرح عبد اللہ بن مسعود کے طریقے کو لازم پکڑا اور ان کی روایات، فقہ اور قراءت میں مہارت حاصل کی یہاں تک کہ علی بن مدینی نے فرمایا، "میرے نزدیک ابراہیم اصحاب عبد اللہ کے بارے میں تمام لوگوں میں سب سے زیادہ جاننے والے اور دقیق العلم تھے۔" عبد اللہ بن مسعود کے اصحاب گنوانے کے بعد، علی بن المدینی فرماتے ہیں، "اور عبد اللہ بن مسعود کے ان چھ (کبار) اصحاب کے وہ اصحاب جو ان کے قول کی پیروی کرتے اور ان کے فتوی کے مطابق فتوی دیتے، ان میں ابراہیم نخعی شامل ہیں۔ اور قرآن کی قراءت بھی ابراہیم نے عبد اللہ بن مسعود کے طریقے پر لی ہے، چنانچہ ابو عمرو الدانی فرماتے ہیں، ابراہیم نے قراءت قرآن علقمہ اور اسود سے لی ہے۔ الغرض ابراہیم نخعی کی تمام فقہ، قراءت اور مذہب عبد اللہ بن مسعود کے کبار اصحاب کے مطابق تھی اور انھوں نے اس کو عبد اللہ بن مسعود رضی اللہ عنہ سے لیا تھا۔ اور ان سے پھر اس طریقے کو اعمش، سفیان اور وکیع وغیرہ نے اس طریقے کو اپنایا اور اسی طریقے کو فقہ اہل کوفہ یا فقہ عبد اللہ بن مسعود کا نام دیا گیا۔ چنانچہ امام علی بن مدینی مزید فرماتے ہیں، "اور اہل کوفہ میں ان لوگوں کے علم کو سب سے زیادہ جاننے والے، جنھوں نے ان کے فتاوی کے مطابق فتوی دیا اور ان کے مذہب کی پیروی کی، ان میں اعمش اور ابو اسحاق شامل ہیں۔۔۔۔۔ اور ان کے بعد سفیان الثوری بھی ان کے مذہب پر چلے اور ان کے قول کے مطابق فتوے دیے۔ اور سفیان کے بعد، یحیی بن سعید القطان سفیان الثوری اور اصحاب عبد اللہ کے مذہب پر چلے۔" گویا اہل کوفہ کی مجموعی فقہ کی سند عبد اللہ بن مسعود اور ان کے اصحاب کی طرف لوٹتی ہے۔ اور اسی کو فقہ اہل کوفہ کہا جاتا ہے۔

حوالہ جات
---------

1. ↑  کتاب الثقات: 3
2. ↑  الجرح والتعدیل لابن ابی حاتم: 1/1/144
3. ↑  تاریخ یحیی روایۃ عباس: 2/17
4. ↑  سیر اعلام النبلاء: 4/526
5. ↑  العلل لابن المدینی: ص 43
6. ↑  العلل لابن المدینی: ص 43
7. ↑  سیر اعلام النبلاء: 4/529
8. ↑  العلل لابن المدینی: ص 44
**ابو اسامہ حماد بن اسامہ بن زید الکوفی** ( 120-201ھ / 739-817 AD )  آپ بنو ہاشم کے غلام تھے اور کہا جاتا ہے: مولیٰ زید بن علی تھے۔حافظ الذہبی نے انھیں « کے بارے میں کہا "حافظ ثبت "ہیں۔ آپ ایک سو بیس ہجری میں پیدا ہوئے۔

### روایت حدیث

ہشام بن عروہ، اعمش، ابن ابی خالد، ادریس بن یزید اودی، اجلح الکندی، احوس بن حکیم شامی، اسامہ بن زید لیثی، برید بن عبد اللہ بن ابی بردہرضی اللہ عنہ سے روایت ہے۔ بہز بن حکیم، حاتم بن ابی صغیرہ اور حبیب بن شہید، حسن بن حکم نخعی، سعد بن سعید الانصاری، حسین بن ذکوان المعلم، سعید جریری، طلحہ بن یحییٰ، مجالد، عوف، ہاشم بن ہاشم زہری، محمد بن عمرو، فضیل بن مرزوق، مالک بن مغل، ابن ابی عروبہ اور شعبہ بن حجاج۔ سفیان ثوری، سلیمان بن مغیرہ، مساور وراق، یحییٰ بن سعید الانصاری اور بہت سے دوسرے محدثین۔
اس کی سند سے: عبدالرحمٰن بن مہدی، شافعی، قتیبہ، حمیدی، احمد، اسحاق، ابو خیثمہ، ابراہیم بن سعید جوہری، ابن دورقی، ابن ابی شیبہ، اسحاق قوسج، حسن حلوانی، احمد بن الفرات، دحیم، عبید بن اسماعیل اور محمد بن رافع، محمد بن عبد اللہ مخزومی، محمود بن غیلان، ہارون حمال، محمد بن عثمان بن کرامہ۔.

### جراح اور تعدیل

ابو حاتم رازی نے کہا: امانت دار۔ احمد بن حنبل نے کہا: "صدوق "سچ ہے اور ایک بار کہا: ثابت ہے۔ احمد بن صالح عجلی نے کہا: "وہ ثقہ ہیں اور حدیث کے حکیموں میں شمار ہوتے تھے۔" ابن حجر عسقلانی نے کہا: "وہ ثقہ ہے، ثابت ہے۔امام دارقطنی نے کہا: "حافظ ثقہ ہے اور ایک مرتبہ کہا: ثقہ ہے اور ایک بار کہا ثقہ راویوں کی کتاب میں کہا: ثابت ہے۔"حافظ الذہبی نے کہا: "حافظ حجہ خبروں کے ماہر عالم ہیں۔"سفیان بن وکیع رواسی نے کہا: وہ ان لوگوں میں سے تھا جنھوں نے اچھی حدیثیں روایت کیں تھیں۔ عبد الباقی بن قانع البغدادی نے کہا: صحیح حدیث۔ الواقدی کے مصنف محمد بن سعد نے کہا: "مامون ثقہ ہے اور اس کے پاس بہت سی حدیثیں ہیں،اور وہ تدلس بھی کرتا ہے ۔" یحییٰ بن معین نے کہا: ثقہ۔

### وفات

أپ نے 201ھ میں وفات پائی ۔

حوالہ جات
---------

1. ↑  خير الدين الزركلي (2002م)۔ الأعلام (PDF)۔ **2** (15 ایڈیشن)۔ دار العلم للملايين۔ صفحہ: 271  تحقق من التاريخ في: `|date=` (معاونت)
2. ↑  الذهبي، شمس الدين، المحقق: مجموعة من المحققين بإشراف الشيخ شعيب الأرناؤوط (1405هـ / 1985م)۔ سير أعلام النبلاء۔ الجُزء التاسع (الأولى ایڈیشن)۔ مؤسسة الرسالة۔ صفحہ: 277-279۔ 24 اپریل 2021 میں اصل سے آرکائیو شدہ  تحقق من التاريخ في: `|date=` (معاونت)
3. ↑  خير الدين الزركلي (2002م)۔ الأعلام (PDF)۔ **2** (15 ایڈیشن)۔ بيروت: دار العلم للملايين۔ صفحہ: 271  الوسيط `|سنة=` تم تجاهله (معاونت); الوسيط `|عنوان=` تم تجاهله (معاونت); الوسيط `|صفحة=` تم تجاهله (معاونت); الوسيط `|ناشر=` تم تجاهله (معاونت); الوسيط `|المجلد=` تم تجاهله (معاونت); الوسيط `|مسار=` تم تجاهله (معاونت); الوسيط `|مؤلف=` تم تجاهله (معاونت); الوسيط `|طبعة=` تم تجاهله (معاونت); الوسيط `|مكان النشر=` تم تجاهله (معاونت); تحقق من التاريخ في: `|date=` (معاونت)
4. ↑  "حماد بن أسامة بن زيد"۔ موسوعة الحديث۔ 26 اکتوبر 2020 میں اصل سے آرکائیو شدہ  الوسيط `|مسار أرشيف=` تم تجاهله (معاونت); الوسيط `|عنوان=` تم تجاهله (معاونت); الوسيط `|مسار=` تم تجاهله (معاونت); الوسيط `|تاريخ أرشيف=` تم تجاهله (معاونت); الوسيط `|موقع=` تم تجاهله (معاونت)
مرزا اسلم بیگپاک فوج کے سابقہ کمانڈر انچیف ۔اعظم گڑھ یوپی کے ایک معزز گھرانے میں پیدا ہوئے۔ جوانی میں ہجرت کرکے پاکستان آ گئے اور 1950ء میں پاکستان ملٹری اکیڈمی کاکول کے چھٹے کورس میں شمولیت اختیار کی۔ 1952ء میں بلوچ رجمنٹ میں بطور انفنٹری افسر کمیشن ملا۔اور 30 بلوچ رجمنٹ میں شامل ہوئے سپیشل سروسز گروپ میں شامل رہ کر فوج خدمات انجام دیں۔ 1962ء میں سٹاف کالج کوئٹہ سے گریجویشن کی۔ نیشنل ڈیفنس کالج، راولپنڈی میں کچھ عرصہ انسٹرکٹر بھی رہے۔ چیف آف جنرل سٹاف بھی رہے۔ 1986ء میں جی ایچ کیو سے تبادلہ کرکے انھیں آرمی کور پشاور کا کمانڈر مقرر کیا گیا۔ مارچ 1987ء میں ان کو ترقی دے کر جنرل بنایا گیا اور جنرل خالد محمود عارف کی جگہ وائس چیف آف آرمی سٹاف بنایا گیا۔ جنرل عارف کے ساتھ جنرل رحیم الدین خان بھی ریٹائرمنٹ پر چلے گئے۔ جن کی جگہ تینوں افواج کا مشترکہ چیف جنرل اختر عبد الرحمن کو بنایا گیا۔ جنرل ضیا الحق صدر مملکت کے علاوہ چیف آف آرمی سٹاف بھی تھے۔

18اگست 1988 کو صدر ضیا الحق کی ناگہانی وفات سے اگلے روز غلام اسحاق خان نے جنرل اسلم بیگ کو چیف آف آرمی سٹاف بنا دیا۔ وہ چاہتے تو اس موقع پر مارشل لا نفاذ کرکے اپنے اقتدار کے لیے راستہ ہموار کرسکتے تھے لیکن انھوں نے 1988ء کو انتخابات کے ذریعے پاکستان کو جمہوریت کی راہ پر لگانے میں اہم کردار ادا کیا۔ لیکن دوسری طرف انھوں نے سیاست میں فوج کی مداخلت کا راستہ روکنے کی بجائے پیپلز پارٹی کے خلاف ان انتخابات میں ایجینسیوں کی مدد سے آئی جے آئی کو لا کھڑا کیا۔ تاکہ پیپلز پارٹی کو ایک بڑی کامیابی سے روکا جا سکے۔ ان کے خدمات کے صلے میں میں ان کو ہلال امتیاز اور ستارہ بسالت سے نوازا گیا۔ فوجی خدمات سے سبک دوش ہونے کے بعد اپنی ایک سیاسی جماعت عوامی قیادت پارٹی بنا کر عملی سیاست میں حصہ لینا شروع کیا۔ لیکن ان کی یہ پارٹی عوام میں مقبولیت حاصل نہیں کر سکی اور تاحال کوئی خاطر خواہ کامیابی سیاست میں ان کو حاصل نہیں ہو سکی ہے۔

مزید دیکھیے
-----------

* مرزا محمد اسلم

حوالہ جات
---------

| فوجی دفاتر
 |
| --- |
| ماقبل صادق فاروق شوکت خان
 |  **چیف آف جنرل اسٹاف** 1980–1985 | مابعد محمد صفدر |
| ماقبل خالد محمود عارف
 |  **نائب سربراہ پاک فوج** 1987–1988 | مابعد عہدہ ختم |
|
| ماقبل محمد ضیاء الحق
 |  **سربراہ پاک فوج** 1988–1991 | مابعد آصف نواز جنجوعہ |
"سید انوار گیلانی" (ولادت: 11 اگست، 1982ء بمقام پیر شاہ، بہاولنگر، پاکستان) ایک پاکستانی شاعر و کالم نگار ہیں۔ اس کے علاوہ دو تحقیقی کتب کے مصنف بھی ہیں۔

ابتدائی تعلیم شیخوپورہ میں حاصل کی۔ گورنمنٹ ہائی اسکول سے میٹرک پاس کیا اور پنجاب یونیورسٹی سے بی۔ کام کی سند حاصل کی اور پنجاب پبلک لائبریری سے وابستہ ہو گئے۔ فرصت کے اوقات میں لکھنے لکھانے کا کام کرتے۔ رفتہ رفتہ ان کے مضامین رسالوں اور اخباروں میں چھپنے لگے۔ مختلف اصناف ادب کی تحقیق اور تخلیق میں مصروف رہے جن میں نظم، غزل، کالم نویسی اور ڈرامے وغیرہ شامل ہیں۔ پاکستان میں ڈرامے کی بحالی کے لیے کوشاں ہیں۔ ان کے دو لانگ پلے کلائمکس اور محبت زندہ باد زیر تکمیل ہیں۔ دو سوپ سیریلز(گل بانو،انیس سوستر) پر کام جاری ہے ان کی صحافتی زندگی کا آغاز روزنامہ پاکستان سے ہوا۔ وہ ان دنوں لاہورکے معروف سٹیلائٹ چینل سٹی 42میں اسکرپٹ رائٹرکے فرائض نبھا رہے ہیں۔ مشہور پاکستانی شاعر مظفر وارثی کے شاگرد ہیں۔ آج کل لاہور میں رہائش پزیر ہیں۔ "میں نے کہا" سید انوار گیلانی کے کالم کا عنوان ہے۔

کالم
----

* میں نےکہا

2005ء سے روزنامہ پاکستان میں کالم لکھ رہے ہیں۔
جسٹس (ر) عبد الرزاق تھہیم : سابق وزیر بلدیات جسٹس (رٹائرڈ) عبد الرزاق تھہیم، 8 اکتوبر 1927 کو ضلع جیکب آباد کے گائوں شیرانپور میں پیدا ہوئے۔ آپ کراچی یونیورسٹی سے 19٦7 میں ایم۔ اے (سندھی) میں اول پوزیشن سے پاس ہوئے۔ آپ سندھ اور بلوچستان بار کونسل کے وائس چیئرمین بھی تھے، جولائی 1983 کو آپ سندھ ہائی کورٹ کے جج مقرر ہوئے، ستمبر 2004 تا مارچ 2007 تک آپ بلدیات کے وفاقی وزیر بھی رہے۔ جسٹس عبد الرزاق تھہیم علم، اد اور تحقیق سے بھی دلچسپی رکھتے تھے، آپ دل کے دورہ کے باعث 2010 میں وفات پا گئے۔

تعليم
-----

کراچی یونیورسٹی سے 1955 میں بی۔ اے کیا اور بعد از مذکورہ یونیورسٹی سے ہی ایل۔ ایل۔ بی کی ڈگری بھی حاصل کرلی اور سندھ ہائی کورٹ میں وکالت کرنے لگے۔ آپ نے کراچی یونیورسٹی سے 19٦7 کو ایم۔ اے سندھی میں اول پوزیشن حاصل کی۔

اعزازات
-------

جسٹس تھہیم کو کئی ایوارڈ اور اعزاز سے نوازا گیا۔ جس میں صدر پاکستان کی جانب سے "علامہ اقبال سینچری گولڈ میڈل"، بطورِ اعترافِ خدمات انھیں "گورں رس کلاس1، سند، ریاست قطر کے امیر کی جانب سے "میڈل" اور سندھ مدرسہ کی جانب سے "سینچری گولڈ میڈل" قابلِ ذکر ہیں۔ آپ سندھ مدرسہ بورڈ کے تاحیات ممبر بھی تھے۔

سياسی سفر
---------

عدل و انصاف اور سماجی خدمات کے علاوہ آپ کو سیاست میں بھی دلچسپی تھی۔ 2003 تا 200٦ تک آپ سینیٹ کے ارکان (سینیٹر) رہے، ستمبر 2004 تا مارچ 2007 تک آپ بلدیات کے وفاقی وزیر بھی مقرر ہوئے۔ ایک مرتبہ اور فنکشنل لیگ کے پلیٹفارم سے 200٦ تا 2012 تک آپ سینیٹر منتخب ہوئے۔

ادب میں
-------

جسٹس عبد الرزاق تھہیم علم، ادب اور تحقیق سے بھی دلچسپی رکھتے تھے۔ انھوں نے سندھ میں عرب کی آمد اور تھہیم ذات کے متعلق کتاب بھی لکھے، آپ کی تصنیفات مندرجہ ذیل ہیں۔

1. History of Arab Tribe "THAHIM"،
2. Arabs in Sindh
3. Memoirs
4. مون ساريندي سڏڙا (مُوں ساریندے سَڈڑا)
5. Judiciary and Judges.

وفات
----

آپ 1 ستمبر 2010 کو وفات پا گئے اور شیرانپور میں مدفون ہیں۔

حوالہ جات
---------

1. ↑  ٿهيم عبد الرزاق جسٽس : (Sindhianaسنڌيانا)
**ہیری ارنسٹ چارلس بیڈرمین** (پیدائش:4 ستمبر 1887ء)|(انتقال:10 اگست 1917ء) نے ارجنٹائن کی قومی ٹیم کی نمائندگی کرتے ہوئے 1912ء میں فرسٹ کلاس کرکٹ کے 2 میچ کھیلے۔ ایٹن ، بکنگھم شائر میں پیدا ہوئے، بیڈرمین نے ہیرو سکول میں تعلیم حاصل کی، اسکول کی کرکٹ ٹیم کے لیے کھیلا۔  ارجنٹائن منتقل ہونے کے بعد اس نے جنوبی کی نمائندگی کرتے ہوئے 1909ء میں سالانہ نارتھ بمقابلہ جنوبی فکسچر میں اپنا آغاز کیا۔ تاہم، اس نے فکسچر کے 1913ء اور 1914ء کے ایڈیشن کے لیے شمال کی طرف رخ کیا۔  فروری 1912ء میں، بائیڈرمین کو انگلستان کی ایک دورہ کرنے والی ٹیم میریلیبون کرکٹ کلب کے خلاف 2 میچوں میں ارجنٹائن کی نمائندگی کے لیے منتخب کیا گیا جس میں کئی ٹیسٹ لیول کے کھلاڑی شامل تھے۔  پہلے میچ میں انھوں نے پہلی اننگز میں صرف 2 رنز بنائے تھے لیکن دوسری اننگز میں آٹھ رنز ناٹ آؤٹ کے ساتھ ختم ہوئے کیونکہ ان کی ٹیم چار وکٹوں سے جیت گئی۔

### انتقال

10 اگست 1917ء کو بیڈرمین کے ڈی ایچ 5 کو جرمن فلائنگ طیارہ اوٹو کونو کے نے مار گرایا تھا۔ اس کی لاش برآمد نہیں ہوئی تھی لیکن فرانس میں آراس فلائنگ سروسز میموریل پر اس کی یاد منائی جاتی ہے۔ اس کی عمر 29 سال تھی۔  کم از کم ایک اور ممتاز ارجنٹائنی کرکٹ کھلاڑی جان کیمبل – بھی جنگ میں مارا گیا۔

مزید دیکھیے
-----------

* کرکٹ
* فرسٹ کلاس
* فوجی سروس کے دوران ہلاک کرکٹ کھلاڑیوں کی فہرست

حوالہ جات
---------

1. ↑  Harry Biedermann – CricketArchive. Retrieved 30 April 2016.
2. ↑  Miscellaneous matches played by Harry Biedermann – CricketArchive. Retrieved 30 April 2016.
3. ↑  First-class matches played by Harry Biedermann – CricketArchive. Retrieved 30 April 2016.
4. ↑  Argentina v Marylebone Cricket Club (2), Marylebone Cricket Club in South America 1911/12 – CricketArchive. Retrieved 30 April 2016.
5. ↑  BIEDERMANN, Harry Charles Ernest آرکائیو شدہ (Date missing) بذریعہ rbwm.gov.uk (Error: unknown archive URL) – The Royal Borough of Windsor and Maidenhead. Retrieved 30 April 2016.
6. ↑  John Campbell – CricketArchive. Retrieved 30 April 2016.
**سرائے گھاٹ** (: ˌʃəraɪgɑ: Pron T) بھارتی شہر گوہاٹی کا ایک پڑوس ہے جو دریائے برہم پتر کے شمالی کنارے پر واقع ہے۔سرائے ایک چھوٹا سا گاؤں تھا جہاں آمن گاؤں کا پرانا ترک کردہ این ایف ریلوے اسٹیشن واقع تھا۔ سرائے گھاٹ کی مشہور جنگ 1671 میں دریا پر اس جگہ کے قریب لڑی گئی تھی۔

سرائے گھاٹ پر دریائے برہم پتر کے شمال اور جنوبی کنارے میں شامل ہونے والے راستے پر ایک ریل اور سڑک کا پل ہے۔ آسام میں دریائے برہم پتر پر بنایا گیا یہ پہلا پل تھا۔

سرائے گھاٹ پل
-------------

**سرائے گھاٹ پل** آسام میں دریائے برہم پتر پر تعمیر کیا جانے والا پہلا ریل اور سٹرک کا پل ہے۔

برہم پتر پر پل کی تعمیر کا خیال سب سے پہلے 1910 میں آیا تھا اور دوسری جنگ عظیم کے دوران اس سوچ نے زور پکڑ لیا تھا۔ ابتدائی طور پر 1942-43 میں سیلاب کے تباہ کن نتائج کی وجہ سے بونگائی گاؤں اور آمن گاؤں کے درمیان ریلوے لائن کے استحکام پر شکوک و شبہات تھے، تاہم جب لائن اطمینان بخش طور پر مستحکم ہوچکی تھی ، تب وزیر ریلوے نے 1958 میں پارلیمنٹ کے بجٹ اجلاس میں پل کی تعمیر کے فیصلے کا اعلان کیا تھا۔

پل کو شمال مشرقی سرحدی ریلوے نے چیف انجینئر بنکیم چندرا گنگولی کی ہدایت پر بنایا تھا۔ ہندوستان کنسٹرکشن کمپنی نے اس پل کے لیے بنیادیں اور گودام بنائے اور بریتھویٹ برن اور جیسپوپ کمپنی نے گھاٹ اور ساحل کے مابین ڈبل وارین ٹرسے تعمیر کیے۔ سرائے گھاٹ پل کی تعمیر کا آغاز 1958-59 کے خشک سیزن میں ہوا تھا۔ یہ پل ستمبر 1962 میں مکمل ہوا تھا اور پہلا انجن 23 ستمبر 1962 کو اس پر چلایا گیا تھا، اس کے بعد اس سال 31 اکتوبر سے گڈز ٹرین سروس شروع کی گئی۔  سڑک کا راستہ مارچ 1963 میں کھولا گیا۔ وزیر اعظم جواہر لال نہرو نے اس پل کو وقف کیا تھا اور باقاعدہ طور پر اس کا نام 7 جون 1963 کو سرائے گھاٹ کی لڑائی کے نام پر رکھا تھا۔

تاریخی پل کی تعمیر کی تفصیلات دیتے ہوئے ریلوے ذرائع نے بتایا کہ اس تعمیر پر کل لاگت 10.65 کروڑ روپے خرچ ہوئے۔  اس کی کل لمبائی 4258 فٹ ہے۔ سڑک 24 فٹ چوڑی ہے جس کے دونوں اطراف میں چھ فٹ چوڑائی ہے۔

ذرائع [*حوالہ درکار*] سے معلوم پڑتا ہے کہ اس پل میں 12 اسپین اور 14،000 ٹن اسٹیل ، 4.2 مکعب فٹ کنکریٹ اور 40،000 ٹن سیمنٹ لگا ہے۔ اس پل کی تعمیر کے لیے 100 ملین مکعب فٹ مٹی استعمال کی گئی۔ پل کے نیچے فری نیویگیشن کو یقینی بنانے کے لیے عام طور پر بلند سیلاب کی سطح سے 40 فٹ کی کلیئرنس رکھی گئی ہے۔

اپریل 2012 میں ریلوے نے پل کی عمر کے اثر کا مطالعہ کرنے کی ذمہ داری آئی آئی ٹی گوہاٹی کو سونپی تھی۔ ماہرین نے رائے دی کہ پل کے ڈھانچے اور تمام ستون مستحکم حالت میں ہیں اور یہ پُل آنے والے برسوں تک ملک کے شمال مشرقی خطے کی خدمت میں کامیاب ہوگا۔ [*حوالہ درکار*]
[ *حوالہ کی ضرورت* ]
ایک متوازی تین لین کنکریٹ روڈ پل کا افتتاح 2017 میں کیا گیا۔

لاچٹ بورفوقان پارک پل کے شمالی سرے پر جنوب کنارے اور چیلارئی پارک پر واقع ہے۔ 

سرائے گھاٹ کا 6 نومبر 2012 کا ایک منظر جب اس پل کہ پچاسویں سالگرہ منائی گئی۔

مزید دیکھیے
-----------

* دنیا کے سب سے طویل پلوں کی فہرست
* بھارت میں پانی پر لمبے پلوں کی فہرست

حوالہ جات
---------

1. ↑  Kangkan Kalita | TNN | Updated: Nov 7، 2012، 1:09 Ist۔ "50 years of Saraighat bridge | Guwahati News - Times of India"۔ The Times of India (بزبان انگریزی)۔ اخذ شدہ بتاریخ 17 اگست 2019
2. ↑  Kangkan Kalita | TNN | Updated: Nov 7، 2012، 1:09 Ist۔ "50 years of Saraighat bridge | Guwahati News - Times of India"۔ The Times of India (بزبان انگریزی)۔ اخذ شدہ بتاریخ 17 اگست 2019

*
**مڈلینڈ** پرتھ میٹروپولیٹن علاقے کا ایک مضافاتی علاقہ ہے، نیز سٹی آف سوان مقامی حکومت کے علاقے کا علاقائی مرکز ہے جو وادی سوان اور مشرق میں ڈارلنگ اسکارپ کے کچھ حصوں پر محیط ہے۔ یہ گریٹ ایسٹرن ہائی وے اور گریٹ ناردرن ہائی وے کے سنگم پر واقع ہے۔ اس کی مشرقی حد رو ہائی وے سے متعین کی گئی ہے۔ مڈلینڈ کو تقریباً ہمیشہ پرتھ کا مضافاتی علاقہ سمجھا جاتا ہے، صرف 16 کلومیٹر (52,493 فٹ) کی عمر میں شہر کے مرکز سے دور۔

### تاریخ

مڈلینڈ مڈلینڈ ریلوے ورکشاپس کی جگہ تھی - 80 سال سے زیادہ عرصے سے ویسٹرن آسٹریلین گورنمنٹ ریلوے کی اہم ورکشاپس۔ یہ مڈلینڈ ریلوے کمپنی کا ٹرمینس بھی تھا۔ دوسری جنگ عظیم کے اختتام پر یہ مڈلینڈ ریلوے، اپر ڈارلنگ رینج ریلوے اور مین ایسٹرن ریلوے کا جنکشن تھا۔ٹرانسپرتھ مضافاتی ریلوے سسٹم کا فی الحال مڈلینڈ اسٹیشن پر ایک ٹرمینس ہے۔1966ء تک مڈلینڈ کا پہلا ریلوے اسٹیشن بیلیوو اور پھر چڈلو جانے والی ٹرینوں کے لیے مربوط مقام تھا۔ 1954ء سے پہلے اس میں منڈارنگ لوپ یا اصل ایسٹرن ریلوے (مغربی آسٹریلیا) کی مسافر سروس شامل تھی، جو منڈرنگ ، گلین فورسٹ اور ڈارلنگٹن سے ہوتی تھی۔ 1949ء تک اپر ڈارلنگ رینج ریلوے پر کالامونڈا کے لیے مسافر سروس اب بھی 'Zig Zag' کے ذریعے گوزبیری ہل سے مڈلینڈ تک چل رہی تھی۔مڈلینڈ جنکشن ٹاؤن ہال (1906ء) اور پوسٹ آفس (1913ء) سائٹس کے ارد گرد تیار ہوا اور 70 سالوں سے آہستہ آہستہ مشرق اور شمال میں پھیل گیا۔ مرکزی خدمات کی مرکزیت اور مڈلینڈ ریلوے کمپنی کے شیڈز اور یارڈ کی غیر معمولی موجودگی، جو ٹاؤن ہال اور پوسٹ آفس سے براہ راست متصل ہے، گورنمنٹ ریلوے ورکشاپس کے ساتھ مل کر، تجارتی مرکز کو محل وقوع کا ایک مرکوز احساس دلایا اور مقامی رہائش گاہیں گریٹ ایسٹرن ہائی وے روڈ فرنٹ رہائشی املاک کی بیلیویو میں کمرشلائزیشن 1990ء کی دہائی سے پہلے مکمل نہیں ہوئی تھی۔1970ء کی دہائی میں مڈلینڈ گیٹ شاپنگ سینٹر کی ترقی نے کمیونٹی کی توجہ کو مکمل طور پر تبدیل کر دیا، روایتی طور پر پوسٹ آفس اور ریلوے سٹیشن کے پیدل فاصلے کے اندر کاروبار اگلے دہائیوں میں بند ہو گئے یا منتقل ہو گئے۔مڈلینڈ گیٹ شاپنگ سینٹر کی دوبارہ ترقی نے علاقائی مرکز کی کار پر مبنی نوعیت پر دوبارہ زور دیا ہے اور مڈلینڈ کا پرانا مرکز فی الحال مخلوط استعمال کے تجارتی اور رہائشی املاک کے ساتھ بحالی اور تعمیر نو سے گذر رہا ہے جو بنیادی توجہ فراہم کرتا ہے۔

حوالہ جات
---------